64. Սույն մասի 59-րդ կետով սահմանված հիմքերով Խորհրդի բոլոր անդամների լիազորությունների դադարման դեպքում Հիմնադրամի հիմնադիրը կամ Հոգաբարձուների խորհուրդը 62 և 63 կետերով սահմանված կարգով երկամսյա ժամկետում համալրում է Հոգաբարձուների խորհրդի հինգ տեղերից առնվազն երեքը: Հակառակ դեպքում՝ Հայաստանի Հանրապետության արդարադատության նախարարը երկամսյա ժամկետում նշանակում է 3 անդամից կազմված Հոգաբարձուների խորհուրդ (այսուհետև՝ ժամանակավոր Խորհուրդ), որն իր նշանակման պահից վեց ամսվա ընթացքում ձևավորում է Հոգաբարձուների նոր խորհուրդ՝ օրենքով սահմանված կարգով: Նշված ժամկետում Հոգաբարձուների նոր խորհուրդ ձևավորելու անհնարինության դեպքում ժամանակավոր Խորհուրդը դիմում է դատարան՝ Հիմնադրամը լուծարելու համար: